ai4bharat/Pralekha huggingface dataset:
आरोग्य आणि कुटुंब कल्याण मंत्रालय
डॉ.भारती प्रवीण पवार यांच्या हस्ते राष्ट्रीय प्राणवायू स्टुअर्डशिप कार्यक्रमाचे  उद्घाटन
या उपक्रमा अंतर्गत देशभरातील प्रत्येक जिल्ह्यात "ऑक्सिजन स्टीवर्ड" ची नेमणूक आणि प्रशिक्षण
नवी दिल्ली, 22 डिसेंबर 2021
वैद्यकीय प्राणवायूची जीवनरक्षक सार्वजनिक आरोग्य बाब म्हणून भूमिका आणि वैद्यकीय प्राणवायू हाताळण्यासाठी आरोग्य सेवा कर्मचार्यांची क्षमता वाढवण्याची गरज लक्षात घेऊन, केंद्रीय आरोग्य आणि कुटुंब कल्याण राज्यमंत्री डॉ. भारती प्रवीण पवार यांनी आज नवी दिल्लीत एम्स इथे राष्ट्रीय प्राणवायू स्टुअर्डशिप कार्यक्रमाचे उद्घाटन केले. हा केंद्रीय आरोग्य मंत्रालयाचा कार्यक्रम आहे.
प्राणवायू व्यवस्थापन आणि प्रशासनातील सर्व आरोग्यसेवा कर्मचार्यांना प्राणवायूचा तर्कसंगत वापर सुनिश्चित करण्यासाठी आणि त्याचा अपव्यय टाळण्यासाठी आवश्यक ज्ञान आणि कौशल्यांसह संबंधिताना सक्षम करणे हे या उपक्रमाचे उद्दिष्ट आहे, विशेषत: संसाधनांच्या मर्यादीत स्थितीमधे.
देशभरातील प्रत्येक जिल्ह्यात किमान एक "प्राणवायू स्टुअर्ड" ची नेमणे किंवा निश्चित करणे आणि त्यांना प्रशिक्षित करणे हा योजनेचा उद्देश आहे. हे प्रशिक्षित व्यावसायिक, संबंधित जिल्ह्यांमध्ये प्राणवायू उपचार आणि व्यवस्थापनाच्या प्रशिक्षणाचे नेतृत्व करण्यासाठी जबाबदार असतील आणि मागणी वाढली असता अशा परिस्थितीत प्राणवायू वितरण तसेच सज्जतेच्या परिनिरीक्षणाला  देखील मदत करतील.
"प्राणवायू" हा जीव वाचवणारा असून केवळ कोविड-19च नव्हे तर अनेक आजारांवरील उपचारासाठी अत्यंत महत्त्वाचा आहे. महामारीच्या काळात देशात प्राणवायूची मागणी वाढली आहे. त्यामुळे प्राणवायूचा तर्कसंगत वापर अनिवार्य आणि काळाची गरज बनला आहे असे असे याप्रसंगी संबोधित करताना डॉ. पवार म्हणाल्या.
प्राणवायूची वाढीव उपलब्धता सुनिश्चित करण्यासाठी सरकारच्या प्रयत्नांची माहिती देताना, केंद्रीय मंत्र्यांनी नमूद केले की “भारत सरकारने 1500 पेक्षा जास्त प्रेशर स्विंग ऍडसॉर्प्शन  प्राणवायू निर्मिती संयंत्रांना मंजुरी दिली आहे, त्यापैकी 1463 कार्यान्वित करण्यात आले आहेत, ज्यामध्ये 1225 पीएसए प्रकल्प देशातील प्रत्येक जिल्ह्यात पीएमकेअर्स निधी अंतर्गत स्थापित आणि कार्यान्वित केले गेले आहेत.
नीती आयोगाचे सदस्य , डॉ. व्ही के पॉल यांनी प्राणवायू प्रशासनात कार्यक्षमता सुनिश्चित करण्यावर भर दिल्याबद्दल या उपक्रमाचे कौतुक केले.
त्यांनी अलीकडेच सुरु केलेल्या केलेल्या ‘ऑक्सीकेअर’ डॅशबोर्डला प्राणवायू प्रशासनाच्या दिशेने आणखी एक महत्त्वाचे पाऊल म्हणून अधोरेखित केले.
कोविड-19 महामारीमुळे वैद्यकीय प्राणवायूची मागणीच वाढली नाही तर ती वेळेवर पोहोचवण्याची गरज देखील वाढली आहे असे श्री राजेश भूषण, सचिव  यांनी नमूद केले.
या कार्यशाळेचे उद्दिष्ट "विद्यमान मनुष्यबळाचा पुनर्उद्देश, पुनर्भिमुखता आणि कोशल्यउन्नती" हे आहे यावर त्यांनी भर दिला.Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 198
कंपनी व्यवहार मंत्रालय
राव इंद्रजीत सिंग यांनी केंद्रीय कॉर्पोरेट व्यवहार राज्यमंत्री म्हणून स्वीकारला पदभार
नवी दिल्ली, 12 जुलै 2021
राव इंद्रजीत सिंग यांनी केंद्रीय कॉर्पोरेट व्यवहार राज्यमंत्री म्हणून आज पदभार स्वीकारला. केंद्रीय कॉर्पोरेट व्यवहार राज्यमंत्री म्हणून पदभार स्वीकारण्याआधी त्यांच्याकडे सांख्यिकी आणि कार्यक्रम अंमलबजावणी  आणि नियोजन मंत्रालयाचे राज्यमंत्री म्हणून आधीपासूनच कार्यभार आहे.
सिंग हे हरियाणामधल्या गुरगाव लोकसभा मतदारसंघातुन 17 व्या लोकसभेत निवडून आले आहेत. खासदार म्हणून हा त्यांचा पाचवा कार्यकाळ आहे. 4 दशकाहून अधिक काळ जनसेवेत असणाऱ्या सिंग यांनी हरियाणा मध्ये मंत्री म्हणूनही काम केले आहे.
दिल्ली विद्यापीठातून त्यांनी पदवी प्राप्त केली असून एलएलबीही याच विद्यापीठातून केले आहे. कृषी आणि वकीली पेशा असणारे 71 वर्षांचे सिंग हे राजकीय आणि सामाजिक क्षेत्रात कार्यरत आहेत.
भारताच्या 1857 च्या पहिल्या स्वातंत्र्यलढ्यातले स्वातंत्र्य सेनानी राव तुला राम यांचे ते वंशज आहेत.
Jaydevi PS/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 173
ग्राहक व्यवहार, अन्न आणि सार्वजनिक पुरवठा मंत्रालय
पोषणयुक्त मूल्यवर्धित तांदूळ लोकप्रिय करण्यासाठी आयईसी ने महाराष्ट्रासह पाच राज्यांमधील आदिवासी भागात राबवली मोहीम
‘पोषणमूल्यवर्धित तांदळाद्वारे पोषणसुरक्षा’ यावर तज्ञांनी टाकला प्रकाश
नवी दिल्ली, 27 सप्टेंबर 2022
देशात, विशेषतः देशाच्या आदिवासी भागात पोषणमूल्यवर्धित तांदूळ लोकप्रिय करण्यासाठी आणि त्याच्या फायद्याविषयी जागृती निर्माण करण्यासाठी अन्न आणि सार्वजनिक वितरण विभाग  तसेच गुजरात, महाराष्ट्र, छत्तीसगड, मध्यप्रदेश, झारखंड, तेलंगणा, राजस्थान, केरळ या राज्यांच्या सरकारांनी थॅलेसेमिया आणि सिकलसेल ॲनिमिया या आजारांचे प्रमाण अधिक असलेले आदिवासी भाग आणि जिल्ह्यांमध्ये कार्यशाळा आणि चर्चासत्रे आयोजित केली होती.
गुजरातमध्ये राज्य सरकारने सप्टेंबर 9, 2022 रोजी मेरील अकादमी येथे कार्यशाळा आयोजित केली होती. त्यानंतर, डीएफपीडी, विकास भागीदार आणि एफसीआय यांच्या संयुक्त विद्यमाने नंदुरबार आणि नाशिक यासह विविध ठिकाणी कार्यशाळा आयोजित करण्यात आल्या होत्या, या कार्यक्रमांना राज्य सरकारचे मंत्री, जिल्हाधिकारी, डीएम, तांत्रिक तज्ञ, स्थानिक तज्ञ, स्थानिक तज्ञ, डॉक्टर्स, नागरी शल्यविशारद, एनजीओ, वाजवी किंमत दुकानदार, सरपंच, आदिवासी भागातील कर्ज पुरवठादार, नागरी पुरवठा विभागाचे अधिकारी, आरोग्य, आयसीडीएस, विकास भागीदार आणि तद्न्य उपस्थित होते.
सादरीकरणानंतर डी/ओ अन्न आणि सार्वजनिक वितरण आणि एफसीआयचे तांत्रिक तज्ञ आणि अधिकाऱ्यांनी आयोजित केलेली पॅनेल चर्चा आणि प्रश्नोत्तर सत्रे झाली.
तज्ञांनी लोकांसाठी पोषणमूल्य वर्धित तांदळाचे असलेले फायदे अधोरेखित केले, याबाबत लोकांच्या आणि स्थानिक माध्यमांच्या प्रश्नांना उत्तर दिले आणि त्यांच्या गैरसमजांचे निराकरण केले.
तांदळाचे पोषणमूल्य वाढवणे हे कमी कालावधीत  आहारात जीवनसत्त्वे आणि खनिजांचे प्रमाण वाढवण्यासाठी एक किफायतशीर आणि पूरक धोरण असल्याचे आढळून आले आहे. तसेच हे पोषण देशाच्या आरोग्य सुरक्षेच्या दिशेने पुढचे पाऊल असून देशातील अॅनिमिया आणि कुपोषणाच्या समस्येशी लढायला यामुळे मोठी मदत मिळेल. हे धोरण जगात अनेक ठिकाणी लागू करण्यात आले आहे.
R.Aghor /R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 113
संरक्षण मंत्रालय
आत्मनिर्भर भारत: गोवा आणि कोची येथील नौदल विमान यार्डच्या आधुनिकीकरणासाठी संरक्षण मंत्रालयाचा अल्ट्रा डायमेंशन्स प्रायव्हेट लिमिटेडसोबत 470 कोटी रुपयांचा करार
संरक्षण मंत्रालयाने 31 मार्च 2023 रोजी गोवा आणि कोची येथील नौदल विमान यार्डच्या आधुनिकीकरणासाठी विशाखापट्टणम स्थित अल्ट्रा डायमेंशन्स प्रा. लि.सोबत अंदाजे 470 कोटी रुपये खर्चाच्या करारावर स्वाक्षरी केली. नेव्हल एअरक्राफ्ट यार्डस गोवा आणि कोची येथे नौदल विमान, एरो इंजिन, रोटेबल्स आणि चाचणी उपकरणांची देखभाल /दुरुस्ती करतात.
भारतीय नौदलाच्या ताफ्यात अत्याधुनिक विमाने समाविष्ट करण्यासाठी नौदल विमान यार्डमधील विद्यमान देखभाल आणि दुरुस्ती सुविधांचे आधुनिकीकरण करणे आवश्यक आहे ,जेणेकरुन वर्तमान आणि भविष्यातील विमान वाहतूक देखभाल संबंधी आव्हानाना सामोरे जाण्यासाठी तंत्रज्ञान आणि क्षमतेतील तफावत भरून काढता येईल. आधुनिकीकरणामध्ये अत्याधुनिक स्वयंचलित यंत्रसामुग्री आणि कंपोझिट रिपेअर बेजसह दुरुस्ती सुविधांचा समावेश आहे. या प्रकल्पामुळे तीन वर्षांच्या कालावधीत 1.8 लाख मनुष्य-दिवसांपेक्षा जास्त रोजगार निर्मिती होईल.
आधुनिकीकरणामुळे नौदल हवाई प्लॅटफॉर्मची परिचालन सज्जता वाढेल आणि दुरुस्तीसाठी बाहेरच्या संस्था आणि परदेशी मूळ उपकरण उत्पादकांवरील अवलंबित्व कमी होईल. हा प्रकल्प ‘आत्मनिर्भर भारत’चा गौरवशाली ध्वजवाहक असेल.
याव्यतिरिक्त, संरक्षण मंत्रालयाने रांची येथील मेकॉन लिमिटेड बरोबर प्रकल्प देखरेख सल्लागार म्हणून 24 कोटी रुपये खर्चाचा करार केला आहे.
नौवहन मंत्रालय
जेएनपीटी बंदरात कंटेनर वाहतुक हाताळणीमध्ये झाली 28.45% वाढ ऑगस्ट महिन्यात झाली 453,105 टीईयूची हाताळणी
जवाहरलाल नेहरू पोर्ट ट्रस्ट  हे कंटेनर हाताळणी करणारे देशातील आघाडीचे बंदर आहे. ऑगस्ट महिन्यात जेएनपीटीमध्ये कार्गो हाताळणीत उल्लेखनीय वाढ झाली असून या महिन्यात एकूण453,105 टीईयूची हाताळणी नोंदवली गेली . जी ऑगस्ट2020 मधील 352,735 टीईयूच्या तुलनेत 28.45% अधिक आहे. जेएनपीटीमधील एनएसआईजीटीने ऑगस्ट 2021 मध्ये 98,473 टीईयूची हाताळणी केली गेली जी एनएसआईजीटीच्या स्थापनेनंतरची आजवरची सर्वाधिक आहे.
आर्थिक वर्ष 2021- 22 च्या पहिल्या पाच महिन्यांत जेएनपीटीमध्ये 2,250,943 टीईयू कंटेनर वाहतूक हाताळणी केली गेली , जी मागील वर्षीच्या याच कालावधीत हाताळणी केलेल्या 1,544,900 टीईयूच्या कंटेनर वाहतुकीपेक्षा 45.70% अधिक आहे. आर्थिक वर्ष 2021- 22 च्या पहिल्या पाच महिन्यांत जेएनपीटीमध्ये एकूण 30.45 दशलक्ष टन वाहतूक हाताळणी झाली, जी मागील वर्षी याच कालावधीत हाताळणी केलेल्या 21.68 दशलक्ष टनांपेक्षा 40.42% अधिक आहे.
जेएनपीटी बंदरात ऑगस्ट 2021 दरम्यान 500 रेल्वे रेकच्या माध्यमातून 79,583 टीईयूआईसीडी वाहतूक हाताळणी झाली. अशाप्रकारे आर्थिक वर्ष 2021-22 च्या पहिल्या पाच महिन्यात  बंदराच्या कामकाजात रेल्वेचा वाटा 18.27% राहिला. जेएनपीटी बंदरात रेल्वेच्या एकूण कामगिरीत सुधारणा होण्यामध्ये रेल्वे आणि सर्व पोर्ट टर्मिनल्ससह सर्वभागधारकांची कार्यक्षमता आणि समन्वय, सर्व कंटेनर ट्रेनऑपरेटर  यांचे महत्वपूर्ण योगदान आहे.
जेएनपीटीच्या मासिक कामगिरीविषयी बोलताना जेएनपीटीचे अध्यक्ष संजयसेठी म्हणाले, “ऑगस्ट 2021 मध्ये सुद्धा आम्ही आमच्या कामगिरीचा आलेख चढ़ताच ठेवला आहे.आम्ही महामारी दरम्यान जगभरातून मदत स्वरूपात आलेल्या सर्व कोविड मदत सामग्री अर्थात वैद्यकीय कार्गो आणि उपकरणांच्या हाताळणीस सर्वोच्च प्राधान्य दिले.”
गेल्या महिनाभरात, सस्टेनबिलिटी व हरित बंदर उपक्रमांतर्गत जेएनपीटी ने अनेक महत्वाचे उपक्रम राबविले आहेत. यामध्ये प्रामुख्याने नऊ विद्युत वाहनांचा वापर आणि बंदराच्या प्रचालन क्षेत्रामध्ये एक समर्पित चार्जिंग स्टेशन सुरू केले आहे. शिवाय, जेएनपीटीच्या घनकचरा व्यवस्थापन संयंत्रात बायोगॅसवर आधारित वीज निर्मिती प्रकल्प सुरू केला आहे. त्याचबरोबर बंदर परिसरातील रिअल-टाइम हवेच्या गुणवत्तेचे निरीक्षण करण्यासाठी एक समर्पित वेबसाइट सुरू करण्यात आली आहे. बंदराची कनेक्टिव्हिटी सक्षम व सुगम करण्यासाठी एलएचएस – लेन आरओबीचा दुसराटप्पा आणि जेएनसीएच-पीयूबीच्या मागच्या बाजुकडील रस्त्यासह अनेक पायाभूत सुविधा प्रकल्प कार्यान्वित करण्यात आले आहेत.
पंतप्रधान कार्यालय
यास चक्रीवादळामुळे उदभवलेल्या परिस्थितीचा आढावा घेण्यासाठी पंतप्रधानांनी घेतली बैठक
यास चक्रीवादळाचा सामना करण्यासाठी एनडीआरएफची 106 पथके तैनात करण्यात आली
सामान्य जनजीवन लवकरात लवकर पूर्वपदावर आणण्यासाठी प्रयत्न करा - पंतप्रधान
यास चक्रीवादळामुळे उदभवलेल्या परिस्थितीचा आढावा घेण्यासाठी पंतप्रधान नरेंद्र मोदी यांच्या अध्यक्षतेखाली एक बैठक झाली. या बैठकीत सज्जता, नुकसानीचे मूल्यांकन आणि संबंधित बाबींच्या विविध पैलूंचे विस्तृत सादरीकरण अधिकाऱ्यांनी केले.
पश्चिम बंगाल/ओदिशा राज्यात प्रत्येकी 46 पथकांसह एनडीआरएफची सुमारे 106 पथके तैनात करण्यात आली होती आणि त्यांनी 1000 हून अधिक लोकांची सुटका केली आणि रस्त्यावर पडलेली आणि वाहतुकीला अडथळे आणणारी 2500 हून अधिक झाडे/खांब बाजूला करत मार्ग मोकळा केला. नौदल आणि हवाई दल दक्ष असताना, लष्कर आणि तटरक्षक दल या संरक्षण दलांच्या जवानांनी अडकलेल्या माणसांची सुटका केली, यासंदर्भात या बैठकीत चर्चा झाली.
"यास" चक्रीवादळामुळे झालेल्या नुकसानीचा आढावा राज्ये घेत आहेत. हाती आलेल्या प्राथमिक माहितीनुसार चक्रीवादळग्रस्त भागात राज्ये आणि केंद्राच्या संस्थांनी प्रभावीपणे जनतेशी संवाद साधला, वेळेत सुरक्षित ठिकाणी स्थलांतर केले, त्यामुळे जीवीतहानी किमान राखता आली. यासाठी वादळाच्या अचूक अंदाजाचे आभार मानायला हवेत. त्याचवेळी पूरामुळेही नुकसान झाले आहे, त्याचेही मुल्यांकन सुरु आहे. वादळग्रस्त भागांपैकी अनेक ठिकाणी वीज आणि दूरसंचार सेवा पूर्ववत करण्यात आली आहे.
प्रभावित भागातल्या आव्हानांचा सामना करणाऱ्या राज्ये आणि केंद्रीय संस्थांच्या प्रभावी, कार्यतत्पर भूमिकेची पंतप्रधानांनी दखल घेतली. प्रभावित भागातले जनजीवन पूर्वपदावर यावे, ते सुरळीत व्हावे, तिथल्या जनतेला दिलासा मिळावा याची काळजी घेण्याची सूचनाही पंतप्रधानांनी संबंधितांना दिल्या.
पंतप्रधानांचे प्रधान सचिव, कॅबिनेट सचिव, गृह सचिव, ऊर्जा सचिव, दूरसंचार सचिव आणि महासंचालक भारतीय हवामान विभाग  व अन्य महत्त्वपूर्ण अधिकारी या बैठकीत सहभागी झाले होते.
पंतप्रधान कार्यालय
वसुंधरा दिनानिमित्त पंतप्रधानांचा संदेश
नवी दिल्ली, 22 एप्रिल 2019
वसुंधरा दिनानिमित्त पंतप्रधानांनी दिलेला संदेश पुढीलप्रमाणे-
‘आज वसुंधरा दिवस आहे. भूमातेला आपण वंदन करतो आहोत. गेली अनेक वर्षे ही महान वसुंधरा विशाल जैवविविधतेचे निवासस्थान राहिले आहे. या वसुंधरेच्या म्हणजेच आपल्या धरणी मातेच्या भल्यासाठी तिचे पुत्र म्हणून आपलेही मोठे कर्तव्य असून ती अधिक समृद्ध करण्यासाठीच्या आमच्या कटिबद्धतेचा मी पुनरूच्चार करतो. या पृथ्वीसाठी शाश्वत विकास आणि हवामान बदलाशी लढा देण्याचे कर्तव्य आम्ही पुढेही करत राहू.’
B.Gokhale/R.Aghor/P.Kor
(Visitor Counter : 96
आरोग्य आणि कुटुंब कल्याण मंत्रालय
कोविड 19 लसीकरण- 90 वा दिवस
रात्री 8 वाजेपर्यंत 26.02 लाखांहून अधिक लसीच्या मात्रा देण्यात आल्या, देशभरात एकूण 11.70 कोटींहून अधिक लसींच्या मात्र देण्यात आल्या आहेत
देशभरात आज रात्री 8 वाजेपर्यंत लसीच्या 26.02 लाखांपेक्षा अधिक मात्र देण्यात आल्यामुळे आज लसीकरणाने 11.70 कोटींचा टप्पा ओलांडला आहे. आज 67,400 कोविड लसीकरण केंद्रे कार्यरत होती, सरासरी 22,400 कार्यान्वित लसीकरण केंद्रांची वाढ नोंदविण्यात आली आहे. कामाच्या ठिकाणची कोविड लसीकरण केंद्रांमुळे लाभार्थींच्या संख्येत मोठी भर पडली.
आज रात्री 8 वाजेपर्यंत प्राप्त झालेल्या तात्पुरत्या अहवालानुसार लसींच्या एकूण 11,70,96,037 मात्रा देण्यात आल्या.
या आकडेवारीमध्ये लसीची पहिली मात्रा घेणाऱ्या 90,82,153 आरोग्य कर्मचाऱ्यांचा आणि लसीची दुसरी मात्रा घेणाऱ्या 56,33,982 आरोग्य कर्मचाऱ्यांचा तसेच लसीची पहिली मात्रा घेणाऱ्या आघाडीवर काम करणाऱ्या 1,02,90,850 कर्मचाऱ्यांचा, लसीची दुसरी मात्रा घेणाऱ्या आघाडीवर काम करणाऱ्या 51,51,557 कर्मचाऱ्यांचा, लसीची पहिली मात्रा घेणाऱ्या 45 ते 60 वर्षे वयोगटातील 3,86,76,098 लाभार्थ्यांचा आणि दुसरी मात्रा घेणाऱ्या 45 ते 59 वर्षे वयोगटातील 9,84,785 लाभार्थ्यांचा तसेच पहिली मात्रा घेणाऱ्या 60 वर्षावरील वयोगटातील 4,41,90,147 लाभार्थ्यांचा, दुसरी मात्रा घेणाऱ्या 60 वर्षावरील वयोगटातील 30,86,465 लाभार्थ्यांचा समावेश आहे.
कोविड-19 लसीकरणाच्या 90 व्या दिवशी रात्री 8 वाजेपर्यंत लसीच्या एकूण 26,02,375 मात्रा देण्यात आल्या. तात्पुरत्या अहवालानुसार यामध्ये 20,59,873 लाभार्थ्यांना लसीची पहिली मात्रा तर 5,42,502 लाभार्थ्यांना लसीची दुसरी मात्रा देण्यात आली. याबाबतचा अंतिम अहवाल आज रात्री उशिरा पूर्ण होईल.
संरक्षण मंत्रालय
युनायटेड किंगडमच्या वेल्समधील ब्रेकॉन येथे आयोजित करण्यात आलेल्या केंब्रियन गस्त सरावात भारतीय लष्कराच्या संघाने जिंकले सुवर्णपदक
युनायटेड किंगडमच्या वेल्स परगण्यातील ब्रेकॉन येथे 13 ते 15 ऑक्टोबर 2021 या कालावधीत आयोजित करण्यात आलेल्या मानाच्या केंब्रियन गस्त सरावात भारताचे प्रतिनिधित्व करणाऱ्या 4/5 गुरखा रायफल्स च्या संघाने सुवर्णपदक जिंकले आहे.
युनायटेड किंगडमच्या लष्करातर्फे आयोजित करण्यात आलेला हा केंब्रियन गस्त सराव म्हणजे मानवी सहनशक्ती आणि संघभावना यांची अत्युच्च चाचणी परीक्षा समजली जाते आणि जगभरातील लष्करी समुदायांमध्ये याला लष्करी गस्तीचे ऑलिम्पिक असे संबोधण्यात येते.
भारतीय संघाने या सरावात सहभागी होऊन एकूण 96 संघांशी मुकाबला केला. या संघांमध्ये जगभरातील विशेष लष्करी दले आणि अत्यंत सन्माननीय पलटणींचे प्रतिनिधित्व करणाऱ्या 17 आंतरराष्ट्रीय संघांचा समावेश होता.
या युद्धाभ्यासामध्ये सहभागी झालेल्या संघांनी अतितीव्र वातावरण असलेले भूभाग आणि असह्य थंड वातावरण यामुळे तोंड द्याव्या लागणाऱ्या आव्हानांचा सामना केला. तसेच प्रत्यक्ष जगातील गुंतागुंतीच्या परिस्थितीमध्ये त्यांनी केलेल्या कामगिरीचे मूल्यमापन करण्यात आले, जेणेकरून प्रत्यक्ष रणभूमीवर या लष्कराचे प्रतिसाद कसे असतील याचे परीक्षण करता येईल.
भारतीय लष्कराच्या संघाची परीक्षकांनी भरघोस प्रशंसा केली, विशेषतः त्यांच्याकडील दिशांच्या अचूक माहिती संबंधित कौशल्ये, गस्तीच्या आदेशांचे त्वरित पालन आणि एकंदर शारीरिक सहनशक्ती याबाबत त्यांचे कौतुक केले.
ब्रिटीश लष्कराचे चीफ ऑफ जनरल स्टाफ जनरल सर मार्क कार्लटन-स्मिथ यांनी 15 ऑक्टोबर 2021 रोजी झालेल्या एका औपचारिक समारंभात भारतीय लष्कराच्या संघाला सुवर्णपदक प्रदान केले.
यावर्षीच्या सरावात सहभागी झालेल्या 96 संघांपैकी केवळ 3 आंतरराष्ट्रीय संघांना सरावाच्या 6 व्या फेरीपर्यंत पोचून सुवर्णपदक जिंकता आले.
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमेअंतर्गत आतापर्यंत 193.13 कोटी लसमात्रा देण्यात आल्या आहेत
भारतातील उपचाराधीन रुग्णांची संख्या सध्या 16,308 आहे
उपचाराधीन रुग्णांचे प्रमाण 0.04% आहे
रुग्ण बरे होण्याचा दर सध्या 98.75% आहे.
गेल्या 24 तासात 2,158 रुग्ण बरे झाले, त्यामुळे बरे झालेल्यांची एकूण संख्या वाढून 4,26,09,335 वर
गेल्या 24 तासात 2,685 नवे रुग्ण आढळले
दैनंदिन पॉझिटिव्हिटी दर 
साप्ताहिक पॉझिटिव्हिटी दर (0.
54%)
आतापर्यंत एकूण 84.93 कोटी चाचण्या करण्यात आल्या. गेल्या 24 तासात 4,47,637 चाचण्या करण्यात आल्या
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 219 कोटी 37 लाखांहून अधिक मात्रा देण्यात आल्या
12 ते 14 वर्ष या वयोगटातील मुलामुलींना देण्यात आलेल्या कोविड-19 प्रतिबंधक लसीच्या पहिल्या मात्रांची संख्या 4 कोटी 11 लाखांहून अधिक
भारतातील सध्याची कोविड सक्रीय रुग्णसंख्या 26,449
गेल्या 24 तासांत देशात 1,542 नव्या कोरोना बाधित रुग्णांची नोंद
देशातील रोगमुक्ती दर सध्या 98.76%
साप्ताहिक पॉझिटीव्हिटी दर सध्या 1.02% आहे
नवी दिल्ली 18 ऑक्टोबर 2022
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांनी 219 कोटी 37 लाखांची  संख्या ओलांडली आहे.
देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम 16 मार्च 2022 रोजी सुरु झाली. आतापर्यंत 4 कोटी 11 लाखांहून अधिक  किशोरवयीन मुलामुलींना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022पासून सुरु करण्यात आले आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय विगतवारी खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
10415338
|
|
2nd Dose
|
|
10120091
|
|
Precaution Dose
|
|
7059817
|
|
FLWs
|
|
1st Dose
|
|
18437045
|
|
2nd Dose
|
|
17718802
|
|
Precaution Dose
|
|
13725258
|
|
Age Group 12-14 years
|
|
1st Dose
|
|
41160467
|
|
2nd Dose
|
|
32157116
|
|
Age Group 15-18 years
|
|
1st Dose
|
|
61989913
|
|
2nd Dose
|
|
53256344
|
|
Age Group 18-44 years
|
|
1st Dose
|
|
561382322
|
|
2nd Dose
|
|
516178923
|
|
Precaution Dose
|
|
99664867
|
|
Age Group 45-59 years
|
|
1st Dose
|
|
204044350
|
|
2nd Dose
|
|
197047987
|
|
Precaution Dose
|
|
50372016
|
|
Over 60 years
|
|
1st Dose
|
|
127678800
|
|
2nd Dose
|
|
123200859
|
|
Precaution Dose
|
|
48156423
|
|
Precaution Dose
|
|
21,89,78,381
|
|
Total
|
|
2,19,37,66,738
सध्या भारतातील कोविड सक्रीय रुग्णसंख्या 26,449 इतकी आहे, देशातील आतापर्यंतच्या एकूण कोविड बाधितांच्या तुलनेत ही सख्या 0.06% आहे.
परिणामी, भारतातील रोगमुक्ती दर आता 98.76% झाला आहे. गेल्या 24 तासांत 1,919 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,40,77,068 झाली आहे.
गेल्या 24 तासांत, देशात नव्या 1,542 कोविड ग्रस्त रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 2,27,207 चाचण्या करण्यात आल्या. देशात आतापर्यंत एकंदर 89 कोटी 89 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 1.02% आहे आणि दैनंदिन पॉझिटीव्हिटी दर 0.68%.इतका नोंदला गेला आहे.
पंतप्रधान कार्यालय
पंतप्रधान नरेंद्र मोदी 21 डिसेंबरला प्रयागराजला भेट देणार,महिला सबलीकरणविषयक कार्यक्रमालाही राहणार उपस्थित,सुमारे 2 लाख महिला होणार सहभागी
प्रामुख्याने उपेक्षित स्तरावरच्या महिला सबलीकरणविषयक पंतप्रधानांच्या दृष्टीकोनाला अनुसरत या कार्यक्रमाचे आयोजन
स्वयंसहाय्यता गटांना 1,000 कोटी रुपये पंतप्रधान करणार हस्तांतरित, सुमारे 16 लाख महिलांना होणार याचा लाभ
व्यवसाय समन्वयक सखीना पहिल्या महिन्याचा स्टायपेंड पंतप्रधान हस्तांतरित करतील त्याचबरोबर मुख्यमंत्री कन्या सुमंगला योजनेच्या 1 लाखाहून अधिक लाभार्थींनाही रक्कम हस्तांतरित करणार
पंतप्रधान पूरक पोषण संदर्भातल्या 200 हून अधिक उत्पादन युनिट्सची पायाभरणी करणार
पंतप्रधान नरेंद्र मोदी 21 डिसेंबर 2021 ला प्रयागराजला भेट देणार असून सुमारे 2 लाख महिला सहभागी होणार असलेल्या एका कार्यक्रमाला पंतप्रधान उपस्थित राहणारा आहेत.
महिला सबलीकरणासाठी प्रामुख्याने उपेक्षित स्तरावरच्या महिलांना आवश्यक कौशल्ये,प्रोत्साहन आणि संसाधने पुरवत त्याद्वारे महिला सबलीकरणासाठीच्या पंतप्रधानांच्या दृष्टीकोनाला अनुसरत या कार्यक्रमाचे आयोजन करण्यात आले आहे.
महिलांना सहाय्य करणाऱ्या या कार्यक्रमात पंतप्रधान, स्वयंसहाय्यता गटांच्या बँक खात्यात 1,000 कोटी रुपये हस्तांतरित करणार असून सुमारे 16 लाख महिलांना याचा लाभ होणार आहे. दीनदयाल अंत्योदय योजना- राष्ट्रीय ग्रामीण उपजीविका अभियानाअंतर्गत हे हस्तांतरण करण्यात येणार असून 80,000 स्वयंसहाय्यता गटांना समुदाय गुंतवणूक निधी  म्हणून प्रत्येकी 1.10 लाख रुपये आणि 60,000 स्वयंसहाय्यता गटांना फिरता निधी म्हणून प्रत्येकी 15,000 रुपये प्राप्त होणार आहेत.
या कार्यक्रमात 20,000 व्यवसाय समन्वयक सखींना  पहिल्या महिन्याचा 4,000 रूपयांचा स्टायपेंड पंतप्रधान हस्तांतरित करून त्यांना प्रोत्साहन देणार आहेत. या B.C सखी, तळाच्या स्तरावर दारापर्यंत वित्तीय सेवा पुरवण्याचे काम सुरु करताच त्यांना सहा महिन्यासाठी 4,000 रुपयांचा स्टायपेंड देण्यात येतो. याद्वारे त्यांना कामात स्थैर्य मिळून त्यानंतर त्यांच्या व्यवहाराद्वारे कमिशन मिळवण्याला त्यांची सुरवात होईल.
या कार्यक्रमात मुख्यमंत्री कन्या सुमंगला योजनेच्या 1 लाखाहून अधिक लाभार्थींनाही पंतप्रधान सुमारे 20 कोटी रुपयांची रक्कम हस्तांतरित करणार आहेत. या योजने अंतर्गत मुलींच्या जीवनातल्या विविध टप्यात काही अटींसह रक्कम हस्तांतरित करण्यात येते. प्रती लाभार्थी 15,000 रुपये रक्कम हस्तांतरित करण्यात येते. मुलीच्या जन्माच्या वेळी , एक वर्षाच्या सर्व लसी पूर्ण झाल्यावर रुपये , पहिलीत प्रवेश केल्यानंतर , सहावीत प्रवेश केल्यानंतर , नववीत प्रवेश केल्यानंतर , दहावी उत्तीर्ण झाल्यानंतर पदवी/पदविका प्रवेशावेळी असे याचे स्वरूप आहे .
पंतप्रधान पूरक पोषण संदर्भातल्या 200 हून अधिक उत्पादन युनिट्सची पायाभरणी करणार आहेत.स्वयं सहाय्यता गटांकडून या युनिट्सन निधी दिला जात आहे आणि सुमारे 1 कोटी रुपये प्रती युनिट खर्चून याचे बांधकाम केले जात आहे. ही युनिट एकात्मिक बाल विकास योजने अंतर्गत राज्याच्या 600 प्रभागाना पूरक पोषण आहार पुरवतील.
विज्ञान आणि तंत्रज्ञान मंत्रालय
उत्तर प्रदेशात कोविड-19शी दोन हात करण्यासाठी BSIP आणि उत्तर प्रदेश सरकार एकत्र काम करणार
, ही स्वायत्त संस्था उत्तर प्रदेश सरकारच्या बरोबर कोविड-19 विरुद्ध लढ्यात उतरणार आहे. BSIP ही कोविड-19च्या प्रयोगशाळा चाचण्या सुरु करण्यासाठी प्राथमिक पावले टाकणाऱ्या पाच केंद्र सरकारी संशोधन संस्थापैकी एक आहे.
संस्थेच्या BSL-2A प्रयोगशाळेत उपलब्ध असणाऱ्या प्राचिन DNA मुळे अशी चाचणी करणे शक्य झाले आहे.
BSIP ला 2 मे 2020ला संशयित कोविड रुग्णाचे नमुने चंदोली जिल्ह्यातून परिक्षणासाठी मिळाले. तेव्हापासून 24x7 सुरू असणाऱ्या प्रयोगशाळेत दिवसभरात नोडल आधिकाऱ्यांच्या निर्णयानुसार उत्तर प्रदेशातील विविध जिल्ह्यांमधील साधारण 400 नमुन्यांचे परिक्षण होते.
आजपर्यंत 12,000 पेक्षा अधिक नमुन्यांचे परिक्षण झाले आहे, त्यापैकी चारशेहून जास्त नमुने SARS-CoV-2 बाधित असल्याचे नोंदवले गेले आहे. मर्यादित संसाधने तसेच मनुष्यबळ यामुळे येणाऱ्या अडचणींच्या पार्श्वभूमीवर हे अधिक कौतुकास्पद आहे.
BSIP संचालक वंदना प्रसाद यांच्या मार्गदर्शनाखाली या कामासाठी BSIPच्या कार्यक्षम, समर्पित शास्त्रज्ञांचा चमू निवडला गेला. डॉ. अनुपमा शर्मा, पवन गोविल, कमलेश कुमार, शैलेश अगरवाल, विवेक वीर कपूर, संतोष पांडे आणि नीरज राय ही त्यापैकी काही नावे आहेत. नीरज राय हे कोविड-19 परिक्षण प्रयोगशाळेचे प्रभारी होते. त्यांना अनुजकुमार त्यागी , GMC, कनौज, सत्य प्रकाश, डॉ वरूण शर्मा, डॉ इंदू शर्मा, नागार्जुना पी, प्रशांत, हर्ष, आणि रिचा यांनी चाचणीपरीक्षा आणि निकालांचे विश्लेषण तसेच स्पष्टीकरण या कामी अतिशय मोलाची साथ दिली.
कोविड-19चा लढ्यात BSIP चमूने अशाप्रकारे आपले योगदान दिले आहे. कोविड-19 परिक्षणाच्या कामात लखनौमधील संशोधन संस्था भारतात दुसऱ्या स्थानावर आहेत.
”BSIP तील कोरोनो विषाणूसाठीची RT-PCR चाचणी हे अडचणीवर मार्ग काढत उपलब्ध संसाधनांचा सुयोग्य गतीशील वापर करणे याचे उत्तम उदाहरण आहे. सर्व संबधित, त्यांची कामाप्रती असलेली निष्ठा, दृढनिश्चय आणि हिंमत यामुळेच हे शक्य झाले”, असे प्रतिपादन आशुतोष शर्मा सचिव DST यांनी केले.
पंतप्रधान कार्यालय
पंतप्रधानांनी श्री. के. कामराज यांना त्यांच्या जयंतीनिमित्त वाहिली आदरांजली
नवी दिल्ली, 15 जुलै 2021
पंतप्रधान नरेंद्र मोदी यांनी श्री. के. कामराज यांना त्यांच्या जयंतीनिमित्त आदरांजली वाहिली आहे.
आपल्या ट्वीट संदेशात पंतप्रधान म्हणाले, "श्रेष्ठ नेते श्री. के. कामराज यांना मी त्यांच्या जयंतीनिमित्त आदरांजली वाहत आहे. त्यांनी आपले जीवन राष्ट्रविकास आणि सामाजिक सबलीकरणासाठी समर्पित केले. शिक्षण, आरोग्यसेवा आणि महिला सबलीकरणावर त्यांनी भर दिला होता आणि त्यांचे हे कार्य ते जनतेला प्रेरणा देत राहील."
S.Tupe/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(